Врз основа на член 18 став 1 алинеја 8и член 20 став 1 алинеја 11[[1]](#footnote-2), во врска со член 143 став 4 од Законот за аудио и аудиовизуелни медиумски услуги („Службен весник на РСМакедонија“ бр.184/13, 13/14, 44/14, 101/14, 132/14, 142/16, 132/17, 168/18, 248/18, 27/19 и 42/20), а во согласност со член 15 став 1 алинеја 7 и член 39 став 1 алинеја 11 од Деловникот за работа на Агенцијата за аудио и аудиовизуелни медиумски услуги (Пречистен текст) бр.01-3732/1 од 29.07.2019 година и Заклучокот на Советот на Агенцијата бр.02-885/5од 28.02.2020 година, Советот на Агенцијата за аудио и аудиовизуелни медиумски услуги на својата 11-та седница одржана на 28.02.2020 година, донесе:

**НАЦРТ - У П А Т С Т В О****за начинот на регистрација и бришење** **на законски застапник на радиодифузер од друга држава во регистарот на законски застапници на радиодифузери од други држави кои се реемитуваат на територијата на РС Македонија**

**Вовед :Канал 5 ТВ не се согласува со овој документ во кој се дозволува физички лица да бидат застапници на странски радиодифузери. Причините се многубројни, особено при ситуации кога истите можат да ги повредат позитивните законски прописи. Немаат никако взалог за евентуално подмирување на штета, можат да поседуваат двојни државјанства, немаат никаков влог во компанија и сл.  
Затоа мора само правно лице да биде единстевмиот претставник на странски канал, кој е „квалификуван“ да биде реемитуван во Македонија**

**I. ОПШТИ ОДРЕДБИ**

1. Со ова Упатство се утврдува начинот и постапката на регистрација во Агенцијата за аудио и аудиовизуелни медиумски услуги на законските застапници на радиодифузерите од други држави во регистарот на законски застапници на радиодифузери од други држави кои се реемитуваат на територијата на Р.С. Македонијаа кои Агенцијата е должна да ги евидентира согласно член 143 став 4 од Законот за аудио и аудиовизуелни медиумски услуги („Службен весник на РСМакедонија“ бр.184/13, 13/14, 44/14, 101/14, 132/14, 142/16, 132/17, 168/18, 248/18, 27/19 и 42/20).

2. Основна цел за регистрација на законски застапник на радиодифузер од друга држава е обезбедување на услови за утврдување на негова одговорност согласно условите од член 143 став 4 од Законот за аудио и аудиовизуелни медиумски услуги.Законскиот застапник од друга држава е должен да дејствува согласно законот и начелата на чесност и совесност, при застапувањето на радиодифузерот од другата држава на територијата на РС Македонија.

**II. КОЈ МОЖЕ ДА БИДЕ РЕГИСТРИРАН КАКО ЗАКОНСКИ ЗАСТАПНИК НА РАДИОДИФУЗЕР ОД СТРАНСКА ДРЖАВА**

3. ~~Како законски застапник на радиодифузер од странска држава кој се реемитува на територијата на Р.С. Македонија, може да биде запишано физичко лице.~~Оваа пракса мора да прекине затоа што е огромна основа за манипулација. Значи законски застапник мора и може да биде само правно лице

4. Законскиот застапник на радиодифузер од странска држава кој се реемитува на територијата на Р.С. Македонија, се запишува во регистарот што го води Агенцијата.

5. Во регистарот на законски застапници се запишува~~: физичко~~правнотолице кое е запишано како законски застапник на радиодифузерот од друга држава, во регистарот кој се води кај надлежниот орган во матичната држава на радиодифузерот кој се реемитува на територијата на РС Македонија.

**III. ПОСТАПКА ЗА УПИС ВО РЕГИСТАРОТ НА ЗАКОНСКИ ЗАСТАПНИЦИ**

6. ~~Физичко~~Правното лице кое е запишано како законски застапник на радиодифузерот од друга држава, во регистарот кој се води кај надлежниот орган во матичната држава на радиодифузерот кој се реемитува на територијата на РС Македонија, се стекнува со правото да се впише во регистарот на законски застапници на радиодифузери од друга држава.

7. Барањето за впишување во регистарот на законски застапници, се поднесува на образец (Прилог бр.1).

8. Во прилог на Барањето за впишување во регистарот на законски застапници се доставуваат:

-доказ за лична идентификација (пасош) во превод заверен кај нотар, и

-доказ извод од регистарот кој се води кај надлежниот орган во матичната држава на радиодифузерот кој има намера да се реемитува на територијата на РСМакедонија, од кој може да се утврди дека лицето е запишано како негов законски застапник, не постар од 30 (триесет) дена од денот на издавањето, во оригинал и превод заверен кај нотар.

9. Податоците за имињата и презимињата на регистрираните законски застапници, за радиодифузерот кој го застапуваат и за државата каде се основани, се објавуваат на веб страницата на Агенцијата, а останатите податоци Агенцијата ги користи согласно важечката регулатива за заштита на лични податоци.

10. По барање на законскиот застапник, Агенцијата издава и потврда дека истиот е запишан во нејзиниот регистар.

**IV. ОБНОВУВАЊЕ НА ВПИШУВАЊЕ ВО РЕГИСТАРОТ НА ЗАКОНСКИ**

**ЗАСТАПНИЦИ**

11. Барањето за обновување во регистарот на законски застапници се врши пред истекот на една година од денот на впишувањето, односно од денот на обновувањето на впишувањето во регистарот.

12. Барањето се поднесува на образец (Прилог бр.1)и кон истото се доставува:

-доказ извод од регистарот кој се води кај надлежниот орган во матичната држава на радиодифузерот кој има намера да се реемитува на територијата на РС Македонија, од кој може да се утврди дека лицето е запишано како негов законски застапник не постар од 30 (триесет) дена од денот на издавањето, во оригинал и превод заверен кај нотар.

**V. БРИШЕЊЕ ОД РЕГИСТАРОТ НА ЗАКОНСКИ ЗАСТАПНИЦИ**

13. Агенцијата ќе го избрише законскиот застапник од регистарот, доколку:

- не побара обновување на впишувањето во регистарот;

- поднесе барање за бришење од регистарот;

- со правосилна судска одлука му е забрането вршење на застапувањето;

- не поднесе доказ дека ги исполнува условите за обновување на впишувањето во регистарот;

- ја загуби деловната способност;

- со назначување на друг законски застапник на радиодифузерот, и

- во случај на смрт.

14. Агенцијата по службена должност ги објавува податоците за бришење на законските застапници од регистарот на својата веб страница.

**VI. ЗАВРШНИ ОДРЕДБИ**

15. Документите кои се поднесуваат во постапката за регистрација и бришење на законски застапник на радиодифузер од друга држава во регистарот на законски застапници на радиодифузери од други држави кои се реемитуваат на територијата на РС Македонија се доставуваат во согласност со Правилникот за начинот на доставување на пропратната документација кон дописите и пријавите упатени до архивата на Агенцијата за аудио и аудиовизуелни медиумски услуги бр.01-4993/1 од 14.10.2014 година.

16. Ова упатство влегува во сила со денот на донесување, а ќе биде објавено на веб страницата на Агенцијата за аудио и аудиовизуелни медиумски услуги.

**Бр. 01-934/1 Агенција за аудио и**

**28.02.2020 година аудиовизуелни медиумски услуги**

**Скопје Претседател на Советот,**

**Лазо ПЕТРУШЕВСКИс.р.**

1. Алинеите 8 и 9 сеизбришани, види: член 8 одЗаконотзаизменување и дополнувањенаЗаконотзааудио и аудиовизуелнимедиумскиуслуги („СлужбенвесникнаРепубликаМакедонија” бр.248/18). [↑](#footnote-ref-2)